A lechión se retiró d'Espanya a prencipios d'o 1812 en os preparatorios d'a Invasión napolionica de Rusia. En marzo de 1812 Napolión ordenó a los quatre rechimientos reclutar un tercer batallón, puyando cadagún a tres batallons, a més d'una batería chicota de canyons de 3 pulgadas que heba d'estar adhibita a cada rechimiento d'alcuerdo con o stándard francés d'ixos tiempos. Totas serviban ensemble como una sola división adhibita a la Choven Guardia d'a Guardia Imperial, comandada por lo cheneral de División Claparède. Os nuevos tercers batallons d'os rechimientos no s'achuntoron con as suyas unidatz parentals dica que a retirata dende Moscú yera ya un feito consumato y prou abanzato. D'os aproximadament 7.000 miembros d'a lechión que entroron en Rusia, no en tornoron que 1.500.